Supercupa Europei: Bayern Munchen - Sevilla , joi, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

Săpunaru a semnat prima ocazie de pe Arena Naţională. Apoi Alibec putea deschide scorul chiar înainte de pauză. Vârful campioanei României l-a pus la grea încercare pe Alisson, care a salvat in extremis.

Alibec a reuşit să-l învingă pe portarul brazilian în startul reprizei secunde. Totuşi, arbitrul a considerat că l-a faultat, iniţial, pe Emerson Palmieri şi a anulat golul. Astra a continuat să forţeze în atac - Takayuki Seto şi-a încercat norocul, fără succes.

Spalletti nu a mai stat pe gânduri şi i-a trimis în teren pe Dzeko şi Nainggolan. Belgianul a avut o şansă importantă, dar şutul său nu a prins spaţiul porţii.

Şumudică a plâns pe margine, când a aflat că Plzen, în inferioritate, a revenit de la 0 la 2 şi o conducea pe Austria Viena cu 3 la 2. Rezultatul a rămas neschimbat atât în Cehia, cât şi la Bucureşti, şi Astra s-a calificat în 16-imile Europa League.

Min. 90+5: S-a încheiat meciul! Astra este calificată în 16-imile Europa League.

Min. 90+4: Cartonaș galben pentru Boubacar Mansaly.

S-a terminat meciul din Cehia! Viktoria Plzen o bate pe Austria Viena cu 3-2, iar Astra merge mai departe, de pe locul 2, chiar și dacă pierde cu Roma.

Min. 90+2: Iturbe trage imprecis, mult peste poartă, din interiorul careului.

Min. 90: Meciul este prelungit cu patru minute.

Min. 90: Schimbare la Astra: Alibec este înlocuit cu Daniel Niculae.

Min. 89: Schimbare la Roma: Marchizza a intrat în locul lui Emerson.

Min. 88: Schimbare la Astra: Mansaly a intrat în locul lui Budescu.

Min. 87: Edin Dzeko trimite cu capul peste poarta lui Silviu Lung! Bosniacul a deviat centrarea lui Iturbe din corner.

Viktoria Plzen a întors scorul cu Austria Viena și conduce cu 3-2. Astra este ca și calificată în acest moment. La aflarea rezultatului din Cehia, Șumudică a început să plângă!

Min. 81: Totti centrează cu stângul, însă Silviu Lung reține cu siguranță.

Min. 72: Schimbare la Astra: Florea i-a luat locul lui Fabricio.

Viktoria Plzen o egalează în zece oameni pe Austria Viena. Scorul în Cehia este 2-2 în acest moment, iar Astra este calificată ACUM indiferent de rezultatul pe care îl obține cu Roma!

Min. 71: Radja Nainggolan trimite o rachetă de la aproape 30 metri. Mingea se duce puțin pe lângă poartă.

Min. 70: Schimbare la Roma: Dzeko și Nainggolan i-au înlocuit pe El Shaarawy și Strootman.

Min. 65: Nemarcat, Seto preia la marginea careului, însă deși a avut timp să-și pregătească șutul, a trimis slab, în brațele lui Alisson.

Min. 62: El Shaarawy pătrunde în careul, dar nu-i pune probleme lui Lung cu șutul său.

Min. 60: Florin Lovin deviază cu capul centrarea lui Nicoară, în Alisson reține fără probleme.

Min. 60: Centrarea lui Totti ajunge în brațele lui Silviu Lung.

Min. 57: Totti trimite mult peste poartă de la marginea careului.

Min. 56: Alibec primește și cartonașul galben, după ce a protestat insistent.

Min. 55: Alibec are o nouă acțiune personală, însă nu îi pasează lui Teixeira, iar apoi cade la marginea careului fără să primească fault.

Min. 50: Alibec înscrie, însă golul este anulat, după un fault în atac asupra lui Emerson Palmieri.

Min. 46: A început repriza a doua.

Min. 45+2: Pauză pe Arena Națională.

Min. 44: Alisson respinge șutul pe jos al lui Denis Alibec de la 20 metri. Seto a venit din spate, dar a tras tot în portarul brazilian. Japonezul se afla însă în ofsaid.

Viktoria Plzen reduce din diferență. Austria Viena conduce acum cu 2-1.

Min. 40: Seck trage mult peste poarta lui Silviu Lung, din afara careului.

La Plzen, Austria Viena conduce cu 2-0. Devine din ce în ce mai clar că doar victoria în fața Romei o califică pe Astra în fazele eliminatorii din Europa League.

Min. 38: Florin Lovin este primul jucător avertizat. Mijlocașul Astrei a primit cartonașul galben după un fault asupra lui Iturbe și va fi suspendat în următorul meci, în cazul în care giurgiuvenii se califică.

Cei 300 de suporteri ai Romei prezenți la meci pe Arena Națională au început să se îmbrâncească cu stewarzii. Între timp, spiritele s-au calmat.

Min. 27: De minute bune, Roma s-a instalat în jumătate de teren a Astrei.

Min. 19: El Shaarawy centrează în fața porții. Mingea iese în afara careului, după ce a trecut foarte aproape de bară.

În meciul din Cehia, Austria Viena a deschis scorul dintr-un penalty, iar Viktoria Plzen joacă în zece oameni, după ce jucătorul care a produs lovitura de pedeapsă (Hejda) a fost eliminat. În acest moment, Astra are nevoie de victorie cu Roma pentru a se califica.

Min. 16: Totti îi pasează perfect lui Iturbe, însă Nicoară intervine impecabil, prin alunecare, în ultimul moment și trimite mingea în afara careului.

Min. 15: Francesco Totti șutează peste poartă dintr-o lovitură liberă de la aproximativ 25 metri.

Min. 13: Prima ocazie a meciului este ratată de Astra. Lovin a centrat de pe partea stângă, Alibec a scos pentru șutul lui Săpunaru, însă fundașul giurgiuvenilor a tras pe lângă poartă.

Min. 10: Debutul meciului este unul destul de liniștit, fără faze de poartă.

Min. 1: A început meciul!





UPDATE: Echipele de start!

Astra (4-4-2): Lung - Săpunaru, Oros, Fabricio, Stan - Nicoară, Seto, Lovin, Teixeira - Alibec, Budescu

Rezerve: Gavrilaș, Florea Moise, Boubacar, Niculae, Ioniță, Gheorghe

Antrenor: Marius Șumudică

AS Roma (4-2-3-1): Alisson - Bruno Peres, Vermaelen, Juan Jesus, Seck - Gerson, Strootman - El Shaarawy, Iturbe, Palmieri - Totti

Rezerve: Szczesny, Nainggolan, Dzeko, Franchi, Frattesi, De Santis, Marchizza

Antrenor: Luciano Spalletti

Astra Giurgiu este la 90 de minute distanţă de o performanţă istorică. Campioana României e la un pas de prima calificare din istorie în "primăvara europeană".

Echipa lui Marius Şumudică trebuie să învingă o AS Roma care se va baza pe multe rezerve pentru a fi sigură de calificarea în 16-imile Europa League, însă poate merge mai departe şi dacă va pierde în această seară, pe Arena Naţională din Capitală.

Dacă Austria Viena nu va câştiga pe terenul Viktoriei Plzen, Astra se va califica şi dacă va pierde contra capitolinilor, care au 11 puncte şi şi-au asigurat deja primul loc în grupa E.

În tur, Roma a învins cu un categoric 4-0 la meciul cu numărul 100 al lui Luciano Spalletti ca antrenor în cupele europene.

Italienii au jucat contra echipelor din România şapte meciuri și au un bilanț de patru victorii, două egaluri și o singură înfrângere. Niciodată nu au pierdut însă în ţara noastră.

Astra a adunat patru meciuri europene consecutive pe teren propriu fără victorie.

Astra - AS Roma se joacă de la ora 20.00, iar cele mai importante faze pot fi urmărite, în format LIVE TEXT, pe www.digisport.ro şi m.digisport.ro.

Următorul meci de campionat al Astrei este cel cu Steaua. Partida de la Giurgiu se va juca duminică, 11 decembrie, de la ora 19:00, ÎN DIRECT la Digi Sport 1 și LIVE VIDEO&TEXT pe www.digisport.ro și m.digisport.ro.

sursă foto: twitter.com/OfficialASRoma

Etichete:

,

,

,